Aalaf kiizey (Harpia harpyja)

Aalaf kiizey ( Harpia harpyja ) sotir katca ke Kiizey oxi.

Kiizey sotir lumapaf fliwol dis va prantaf oral isu zolonafa kotca. Inaf bruxeem tir adalaf is pibapaf tazukas va brixapa moe taka sotcewesa kotviele zveri zo lular. Inafa uka gitir lukoptafa, dem batakaf segap keve ast is dalkava. Bruxa besasa va abduak ke inieem dere tid batakafa dem lodorikafa kretsa. Kiizey va moukol dum jidol is stukol gimalestur ise va begama voklibon ice aalap vamoe sid vas icle 50 m-.

Kiizey sotir tanetorkaf isen zveriya va tanoyo ok toloyo ato sokatoar. Someker da bato tir divatoaweyeso ise va bano ixam cwar enide va tanoy oc tantomon di varter. Keskeon zverioc va jontika trumara imaxur ise remi mon sanoy aksat zo gosinkar vielu mivvexawer.

 Afigasuteks 

 Notraca 
 Pulasa vuestexa is xantaza 
 (en) vuest- : Walvedeyafa Zveriopafa Aba : Harpia harpyja is Accipitriformes
 (fr+en) vuest- : ITIS : Harpia harpyja (Linnaeus, 1758)
 (fr+en) vuest- : Avibase : Harpia harpyja
 (en) vuest- : Animal Diversity Web : Harpia harpyja
 (fr) vuest- : Oiseaux.net : Harpia harpyja
 (en) vuest- : UICN : Harpia harpyja (Linnaeus, 1758)
 (en) vuest- : NCBI : Harpia harpyja
 (fr) vuest- : CITES : Harpia harpyja is Accipitriformes
 (en) vuest- : Alan P. Peterson : Harpia harpyja is Accipitriformes

 Ara vuestexa 
 Aalaf kiizey (Harpia harpyja) dene harpyja Wikispecies 

Kiizey (Harpia harpyja)
Kiizey (Harpia harpyja)
Kiizey (Harpia harpyja)